रेलवे पुल से स्टेडियम तक बन रही 1 करोड़ की सड़क
खेड़ा में निर्माणाधीन स्टेडियम तक प्रस्तावित एक करोड़ रुपए की सड़क रेलवे पुल के नीचे होकर निकलेगी। न्यास कॉलोनी के बायपास से यह सड़क स्टेडियम को जोड़ेगी। इसका फायदा यह होगा कि नेशनल हाईवे से होकर स्टेडियम जाने की बजाय स्टेडियम तक जाने के लिए महज डेढ़ किलोमीटर की दूरी तय करनी होगी। वैसे यह दूरी ओवरब्रिज से होकर लगभग पांच किलोमीटर और न्यास बायपास से होकर लगभग तीन किलोमीटर होती।
सांकलिया नाले के समानांतर निकलेगी सड़क
सड़क एक करोड़ से बननी है। स्टेडियम मार्ग की लंबाई करीब 1.6 किलोमीटर अनुमानित है। इसकी चौड़ाई 3.75 मीटर रहेगी। यह रोड न्यास कालोनी बायपास से सांकलिया नाले के समानांतर निकलेगी। रेलवे पुल के नीचे से स्टेडियम तक पहुंचेगी। इस रोड के बन जाने से शहर से स्टेडियम तक पहुंच आसान हो जाएगी। पीडब्ल्यूडी के अधिकारी रोड का मैप तैयार करके रेलवे से अनुमति के लिए आवेदन करेंगे। रेलवे ब्रिज के नीचे से रोड निकाली है तो अनुमति अनिवार्य है। अधिकारियों के अनुसार रेलवे के पास प्रस्ताव भेजा जाएगा। पुल के नीचे रेलवे ही काम करेगी, बाहर की तरफ का काम लोक निर्माण विभाग करेगा। पीडब्ल्यूडी एसडीओ अनिल मेहतो के अनुसार अभी टेंडर प्रक्रिया में एक महीना लगेगा। मार्ग निर्माण में चार महीने लगने की संभावना है।
इटारसी| रेलवे पुल के नीचे से बनाई जा रही सड़क।
एक साल पहले मांगी थी स्टेडियम के लिए एप्रोच रोड
एक साल पहले जब सोनासांवरी गांव को इटारसी से जोड़ने वाली पुलिया का उद्घाटन तत्कालीन लोक निर्माण मंत्री सरताज सिंह ने किया था, तब विधानसभा अध्यक्ष डॉ. सीतासरन शर्मा ने उनसे स्टेडियम के लिए एप्रोच रोड की मांग की थी। श्री सिंह ने अपने उद्बोधन में मंजूरी दे दी थी। एक करोड़ रुपए पुलिया बनाने की स्वीकृति मांगी थी। लोक निर्माण विभाग ने इस पुलिया के लिए 99.79 रुपए की स्वीकृति प्रदान कर दी।
निर्माण
bho_Deva hin_Deva hin_Deva hin_Deva hin_Deva hin_Deva hin_Deva mag_Deva